*Naslovnika:*

Republika Slovenija

Ministrstvo za finance

Uprava Republike Slovenije za javna plačila

Dunajska cesta 48

1000 Ljubljana

E: ujp@ujp.gov.si

Mikrografija d. o. o.

Foersterjeva ulica 10

8000 Novo mesto

E: info@mikrografija.si

**PRISTOPNA IZJAVA**

**h Krovni pogodbi o opravljanju storitev zajema in hrambe računov in spremljevalnih dokumentov v elektronski obliki številka 382-53/2022-3**

1. **Podatki o proračunskem uporabniku / naročniku**

|  |  |
| --- | --- |
| Naziv proračunskega uporabnika: |  |
| Ulica in hišna številka: |  |
| Poštna številka in kraj: |  |
| Šifra PU: |  |
| Matična številka: |  |
| Davčna številka: |  |
| Zavezanec za DDV (DA / NE): |  |
| Transakcijski račun pri UJP: |  |
| Uradni elektronski naslov: |  |
| Telefon: |  |
| Ime in priimek ter funkcija zakonitega zastopnika ali pooblaščene osebe (podpisnika): |  |
| E-Poštni naslov podpisnika: |  |
| GSM številka podpisnika: |  |

1. **Sprejem pogodbenih pravic in obveznosti**

S podpisom te pristopne izjave **izjavljamo:**

1. da smo seznanjeni z določbami Krovne pogodbe o opravljanju storitev zajema in hrambe računov in spremljevalnih dokumentov v elektronski obliki, številka 382-53/2022-3 z dne 30.8.2022 (v nadaljnjem besedilu: Krovna pogodba), sklenjene med Upravo Republike Slovenije za javna plačila (v nadaljnjem besedilu: UJP) in izbranim ponudnikom Mikrografija, d.o.o., Foersterjeva ulica 10, 8000 Novo mesto (v nadaljnjem besedilu: izbrani ponudnik ali izvajalec), vključno s prilogami Krovne pogodbe in izvedbenimi dokumenti UJP in izbranega ponudnika, ki se nanašajo na uporabo predmetnih storitev in sistema e-hrambe in so objavljeni na [spletni strani UJP](https://www.gov.si/zbirke/storitve/prejemanje-in-izdajanje-e-racunov-za-proracunske-uporabnike/);
2. da v celoti sprejemamo določila Krovne pogodbe in vse pogodbene pravice ter obveznosti, ki se nanašajo na proračunske uporabnike – posamezne naročnike, ter da bomo v celoti spoštovali in se ravnali v skladu s Krovno pogodbo in njenimi prilogami ter morebitnimi aneksi, vključno z dokumenti UJP in izbranega ponudnika, objavljenimi na navedeni spletni strani UJP;
3. da je s predložitvijo te izjave sklenjeno pogodbeno razmerje med nami in izbranim ponudnikom Mikrografija, d. o. o., Novo mesto, za obdobje do 31. 12. 2027 oziroma do morebitne predčasne odpovedi, skladno z določbami 48. člena Krovne pogodbe;
4. da dovoljujemo UJP, da nas uvrsti v seznam naročnikov, ki je priloga 1 Krovne pogodbe, ter da nam pošilja informacije v zvezi z izvajanjem predmetnega skupnega javnega naročila;
5. da so zgoraj navedeni identifikacijski in kontaktni podatki pravilni, ter da bomo v primeru kakršnih koli bistvenih sprememb, ki vplivajo na naše pogodbene pravice in obveznosti, o tem obvestili UJP in izbranega ponudnika.
6. **Uporaba veljavnih predpisov in notranjih pravil**

Izjavljamo, da smo seznanjeni z našimi obveznostmi v zvezi z zajemom in hrambo e-računov in drugih e-dokumentov, ki so določene v 84. in 86. členu Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22 in 29/22 – ZUOPDCE; v nadaljnjem besedilu: ZDDV-1), Zakonu o varstvu dokumentarnega in arhivskega gradiva ter arhivih (Uradni list, št. 30/06 in 51/14; v nadaljnjem besedilu: ZVDAGA), Uredbi o varstvu dokumentarnega in arhivskega gradiva (Uradni list RS, št. 86/06; v nadaljnjem besedilu: UVDAG) in Pravilniku o enotnih tehnoloških zahtevah za zajem in hrambo gradiva v digitalni obliki (Uradni list RS, št. 118/20; v nadaljnjem besedilu: PETZ), ter *(ustrezno označi)*:

* da imamo svoja lastna notranja pravila, ki urejajo zajem in hrambo e-računov in drugega dokumentarnega gradiva v digitalni obliki;
* da smo prevzeli vzorčna notranja pravila, ki jih je pripravil UJP;
* da hrambe e-računov nimamo urejene z lastnimi ali prevzetimi vzorčnimi notranjimi pravili, ter da sprejemamo tveganje in odgovornost za veljavnost ter dokazno vrednost e-računov in e-dokumentov, skladno z določbami 31. in 33. člena ZVDAGA, ter odgovornost za vse postopke/procese obdelave e-računov, potrebne za zagotovitev pristnosti izvora, celovitosti vsebine in čitljivosti e-računa v skladu z zahtevami 84. in 86. člena ZDDV-1, ki so bili opravljeni od trenutka izdaje oziroma prejema e-računa do trenutka zajema in uvoza e-računov in e-dokumentov v izvajalčev sistem e-hrambe.
1. **Kontaktna oseba proračunskega uporabnika (skrbnik pogodbe)**

Za vse dodatne informacije in pojasnila v zvezi s to pristopno izjavo in izvajanje pogodbenih obveznosti iz Krovne pogodbe ter uporabo storitev zajema in hrambe e-računov in e-dokumentov, se lahko predstavniki UJP in izbranega ponudnika obrnejo na kontaktno osebo / skrbnika:

|  |  |
| --- | --- |
| Ime in priimek: |  |
| Službeni elektronski naslov: |  |
| Službeni telefon: |  |

1. **Uporabniki in administratorji sistema**

V zvezi z uporabo storitev zajema in hrambe dokumentarnega gradiva in aplikativne programske opreme izbranega ponudnika izjavljamo, da bomo zagotovili ustrezno število oseb z odobrenimi uporabniškimi in administratorskimi pravicami.

Pooblaščeni uporabniki in administratorji se bodo aktivirali v sistemu izbranega ponudnika in identificirali s svojim veljavnim kvalificiranim digitalnim potrdilom in geslom ter izvajali aktivnosti v okviru odobrenih pravic na način in pod pogoji, določenimi z uporabniškimi navodili izbranega ponudnika za aplikativno programsko opremo.

Število uporabnikov in administratorjev je variabilno in se spreminja glede na organizacijo dela in poslovne procese in fluktuacijo zaposlenih pri naročniku.

1. **Okvirni obseg in vrednost pogodbenih storitev**

V obdobju od podpisa te pristopne izjave do 31. 12. 2027 nameravamo uporabiti storitve zajema in e-hrambe po naslednji okvirni specifikaciji:

|  |  |
| --- | --- |
| **Obdobje uporabe storitve zajema in e-hrambe** **(št. mesecev)** | \_\_\_ |
| **I.** | **II.** | **III.** | **IV.** | **V.** |
| **Opis storitev** | **Obračunska enota**  | **Okvirna količina za obdobje enega (1) meseca** | **Okvirna količina za** **celotno pogodbeno obdobje** | **Cena na enoto iz 2. stolpca (EUR brez DDV)** |
| Mesečna naročnina za uporabniški dostop do storitve zajema in e-hrambe.  | 1 uporabnik | \_\_\_ | \_\_\_ | 0,30 |
| Vlaganje posameznega dokumenta*,* zajem v sistem e-hrambe, ne glede na izbrani način, vključno s pripadajočimi metapodatki, časovnim žigosanjem in zagotavljanjem revizijske sledi in avtentičnosti za celotno obdobje hrambe.  | 1 e-račun/e-dokument v xml obliki  | \_\_\_ | \_\_\_ | 0,0094 |
| Vlaganje posameznega dokumenta*,* zajem v sistem e-hrambe, ne glede na izbrani način, vključno s pripadajočimi metapodatki, časovnim žigosanjem in zagotavljanjem revizijske sledi in avtentičnosti za celotno obdobje hrambe. | 1 priloga v PDF in TIFF obliki | \_\_\_ | \_\_\_ | 0,0094 |
| Hramba e-računov in e-dokumentov s prilogami v sistemu. V GB-te se ne šteje revizijska sled, ki se posebej ne zaračunava. | 1 GB | \*\*\*\*  | \_\_\_ | 1,02861 |
| Prenos gradiva iz sistema izvajalca v druge informacijske sisteme vključno z metapodatki in revizijskimi sledmi, časovnimi žigi in drugimi informacijami ter v skladu z zahtevami, opredeljenimi v 25. členu krovne pogodbe. | 1 e-račun/e-dokument v xml obliki | \*\*\*\* | \_\_\_ | 0,000105 |
| Prenos gradiva iz sistema izvajalca v druge informacijske sisteme vključno z metapodatki in revizijskimi sledmi, časovnimi žigi in drugimi informacijami ter v skladu z zahtevami, opredeljenimi v 25. členu krovne pogodbe. | 1 priloga v PDF in TIFF obliki | \*\*\*\* | \_\_\_ | 0,000105 |

Količine obračunskih enot, določene v razpredelnici, so okvirne in za naročnika niso zavezujoče. Količine obračunskih enot se v vrednosti preračunavajo po cenah enot, določenih v 4. členu Krovne pogodbe. Vse storitve se opravljajo in obračunavajo po dejanskih količinah.

Cene na enoto se lahko spremenijo na podlagi aneksa, sklenjenega med UJP in izbranim ponudnikom, skladno s pogoji, določenimi v 4. členu Krovne pogodbe.

Sprememba števila uporabnikov (javnih uslužbencev), ki imajo dostop do storitve zajema in e-hrambe, se upošteva pri obračunu naročnine od prvega dne meseca, ki sledi mesecu, v katerem je bila v sistemu izvajalca izvedena aktivacija/registracija posameznega uporabnika oziroma deaktiviranje in izbris uporabniškega računa.

1. **Skupna ocena tveganja**

V zvezi z izvajanjem 82. člena PETZ izjavljamo, da bomo upoštevali skupno oceno tveganja, ki sta jo pripravila UJP in izbrani ponudnik in je priloga Krovne pogodbe.

V primeru dodatnih tveganj in ukrepov, ki niso zajeti v skupni oceni tveganja iz prejšnjega odstavka, ali posebnih okoliščin in varnostnih zahtev, vezanih na naše poslovne procese, se zavezujemo, da bomo pripravili lastno oceno tveganja in jo posredovali izbranemu ponudniku v usklajevanje in potrditev.

1. **Varovanje podatkov**

Zaradi zagotavljanja varstva podatkov (osebnih podatkov, davčne tajnosti, poslovne skrivnosti, uradne skrivnosti ipd.; v nadaljnjem besedilu: varovani podatki) in revizijske sledi obdelave posameznih dokumentov, ki vsebujejo varovane podatke, se zavezujemo:

* da bomo po zajemu in uvozu dokumentov v sistem izbranega ponudnika vse naše zaupne dokumente označili z ustrezno stopnjo zaupnosti v skladu z njegovimi uporabniškimi navodili;
* da bomo upoštevali določbe Krovne pogodbe in dokumente UJP ter izbranega ponudnika, ki urejajo varovanje podatkov in so objavljeni na spletni strani UJP.
1. **Plačilni pogoji**

Izvajalec mora račune izstavljati na način in pod pogoji, določenimi v 31. členu Krovne pogodbe.

Računi se morajo sklicevati na našo številko \_\_\_\_\_\_\_\_\_\_\_\_\_\_\_\_\_.

Rok plačila je \_\_\_\_\_\_\_\_\_\_\_od dneva uradnega prejema pravilno izstavljenega računa, ki je podlaga za plačilo.

* *za neposredne uporabnike državnega proračuna je 30. (trideseti) dan od dneva uradnega prejema pravilno izstavljenega računa, ki je podlaga za plačilo.*
* *za posredne uporabnike državnega proračuna ter za neposredne in posredne uporabnike občinskih proračunov (odvisno od vrste naročnika v skladu z Zakonom o izvrševanju proračunov Republike Slovenije) je rok plačila največ 30 dni od dneva uradnega prejema pravilno izstavljenega računa, ki je podlaga za plačilo.*

Če zadnji dan roka sovpada z dnem, ko je po zakonu dela prost dan, se za zadnji dan roka šteje naslednji delovni dan v Republiki Sloveniji.

Naročnik prejeti račun po pregledu potrdi ali zavrne z obrazložitvijo v roku 8 dni od prejema.

1. **Odstop od pogodbe**

Naročnik si pridržuje pravico, da odstopi od Krovne pogodbe na način in pod pogoji, določenimi v 48. členu Krovne pogodbe.

1. **Veljavnost pristopne izjave**

Ta pristopna izjava začne veljati z dnem podpisa, uporablja pa se od \_\_\_\_\_\_\_\_\_do 31. 12. 2027.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Osebno ime, funkcija in lastnoročni ali kvalificirani elektronski podpis zakonitega zastopnika ali pooblaščene osebe naročnika*

*Navodilo UJP:*

*Proračunski uporabnik pri izpolnjevanju pristopne izjave upošteva navodilo UJP, objavljeno na spletni strani UJP.*

*Izjava bo elektronsko podpisana s kvalificiranim digitalnim potrdilom zakonitega zastopnika ali pooblaščene osebe proračunskega uporabnika.*

*Proračunski uporabnik lahko podpisano pristopno izjavo posreduje izvajalcu tudi na e-naslov* *ehramba.ujp@mikrografija.si* *(izključno v elektronski obliki).*

*Uporaba žiga ni obvezna, če je pristopna izjava podpisana z varnim elektronskim podpisom, overjenim s kvalificiranim digitalnim potrdilom.*